钦定古今图书集成/理学汇编/学行典/第149卷 > 冉耕
## 钦定古今图书集成/理学汇编/学行典/第149卷 > 冉耕

按《家语》七十二弟子解：“冉耕，鲁人，字伯牛，以德行著
名，有恶疾。孔子曰：‘命也夫’！”

按《史记仲尼弟子列传》：“冉耕者，字伯牛，孔子以为有
德行。伯牛有恶疾，孔子往问之，自牖执其手曰：‘命矣
夫，斯人也而有斯疾，命也夫’！”

按《阙里志》：冉耕，郓人也。尝从厄于陈蔡之闲，以德行
著。《尸子》曰：“仲尼志意不立，子路侍，仪服不修，公西华

以伯牛为中都宰，有恶疾，孔子痛惜之。唐开元二十
七年赠鲁侯。宋大中祥符二年改封东平侯。咸淳二
年封“郓公。”